ຄະແນນນິຍົມ ຂອງນາຍົກອອສເຕຣເລຍ ຕົກຮວບລົງ
ຄະແນນນິຍົມ ຂອງທ່ານນາງ Gillard ໄດ້ຕົກລົງຕໍ່າສຸດ ເປັນປະວັດການ ໃນການຢັ່ງຫາງສຽງ ເມື່ອໄວໆມານີ້
ການຢັ່ງຫາງສຽງທີ່ສຳຄັນສະແດງໃຫ້ເຫັນວ່າ ຄະແນນສຽງສະໜັບສະໜຸນຂອງນາຍົກລັດຖະ ມົນຕີອອສເຕຣເລຍ ທ່ານນາງ Julia Gillard ໄດ້ຕົກຕໍ່າສຸດເປັນປະວັດການ ຜົນການຢັ່ງຫາງສຽງຂອງ AC Nielsen ທີ່ນຳອອກເຜີຍແຜ່ໃນວັນເສົາມື້ນີ້ສະແດງໃຫ້ເຫັນ ວ່າ ມີແຕ່ 27% ທໍ່ນັ້ນຂອງບັນດາຜູ້ມີສິດປ່ອນບັດຊາວອອສເຕຣເລຍທີ່ເວົ້າວ່າ ເຂົາເຈົ້າສະ ໜັບສະໜຸນພັກແຮງງານຂອງທ່ານນາງຊຶ່ງເປັນອັດຕາຕໍ່າສຸດສຳລັບພັກການເມືອງທີ່ສຳຄັນໆ ໃນປະວັດການຢັ່ງຫາງສຽງທີ່ມີມາເປັນເວລາ 39 ປີ ບັນດາຜູ້ມີສິດປ່ອນບັດມີຄະແນນສຽງເອນອຽງຢ່າງຖ້ວມລົ້ນໄປທາງອະດີດນາຍົກລັດຖະມົນຕີ Kevin Rudd ຜູ້ທີ່ທ່ານນາງ Gillard ໄດ້ຂັບໄລ່ອອກຈາກຕຳແໜ່ງ ໃນການກໍ່ລັດຖະປະ ຫານພາຍໃນພັກປີກາຍນີ້ໂດຍ 60% ເຫັນພ້ອມກັບທ່ານ Rudd ຕໍ່ 31% ເຫັນພ້ອມກັບ ທ່ານນາງ Gillard ການຢັ່ງຫາງສຽງໃນຕົ້ນເດືອນນີ້ສະແດງໃຫ້ເຫັນວ່າບັນດາຜູ້ມີສິດປ່ອນບັດຊາວອອສເຕຣເລຍ ໄດ້ມີຄະແນນສຽງຄັດຄ້ານຢ່າງແຂງຂັນ ຕໍ່ແຜນການຂອງທ່ານນາງ Gillard ທີ່ຈະເກັບພາສີ ຄາບອນຈາກບັນດາບໍລິສັດໃຫຍ່ໆທີ່ປ່ອຍແກັສພາໃຫ້ອາກາດເປື້ອນເປິະນັ້ນ